OpenLLM-France/wikimedia huggingface dataset:
# PFC Botev Plovdiv

PFC Botеv Plovdiv (bulgarieraz ПФК Ботев Пловдив, "Professional Football Club Botev"), Bulgariako futbol taldea da, Plovdiv hirikoa. Bulgariako bi Liga eta hiru Kopa ditu, Balkandarren Kopa bat ere bai.

## Historia

Bulgarian oraindik irauten duen futbol talderik zaharrena da, 1912an sortu baitzen Plovdiven. Bulgariako heroi nazionala den Khristo Botev idazlearen izena jarri zioten taldeari, bai eta esadioari ere. Arrazoi politikoen erruz izena aldatu erazi diote sarritan (DNV, DNA, SKNA, Trakia...) baina gaur egun hasierako izenera itzuli da. Kolore horia eta beltza 1917an hartu zituen.
1920 urtean irabazi zuten lehenengo txapelketa ez ofiziala, lehenengo liga ofiziala 1929koa du, finalean 1-0 garaitu baitzuen Levski Sofia.
1961 urtean Dinko Dermendzhiev jokalariarekin batera taldearen "urrezkoa aroa" iritsi zen, Kopa (1962), Liga (1967) eta nazioartean Balkandarren Kopa (1972) irabazi baitzituen. 1981 urtean Kopa berri bat lortu zuen. Urte berean Georgi Slavkov aurrelariak Urrezko Bota irabazi zuen, Europako ligen artean gol kopuru gehien lortu zituen jokalaria izan baitzen, 31 gol hain zuzen ere. "Urrezko taldea" ezizena jaso zuen Botev Plovdiv-ek 1980 hamarkadan, baina ez zuen titulu berririk lortu. Hirugarren egin zuen 1981, 1983, 1985, 1987 eta 1988ko Ligatan eta bigarren 1986an.
36 urtetan titulurik lortu gabe egon ondoren 2016-17 denboraldian Bulgariako Kopa irabazi zuen eta 2024an berriro.

## Palmaresa
### Bulgarian: 7

* Liga (2): 1929, 1967.
* Kopa (4): 1962, 1981, 2017, 2024.
* Bulgariako Superkopa (1): 2017.

### Nazioartean: 1

* Europako Futbol Errekopa (0): final laurdenak 1963an.
* Balkandarren Kopa (1): 1972.

## Kanpo estekak

* (Bulgarieraz) Webgune ofiziala
* Datuak: Q597250
* Multimedia: PFC Botev Plovdiv / Q597250
# PFC Litex Lovech

PFC Litex Lovech (bulgarieraz ПФК Литекс Ловеч, "Litex Lovech Futbol Klub Profesionala"), Bulgariako futbol taldea da, Lovech hirikoa. Bulgariako lau Liga eta lau Kopa irabazi ditu.

## Historia

Taldea 1921 urtean sortu zen eta hainbat izen izan ditu historian zehar, Hisarya, Karpachev, Osam... 1990an LEX konpainiak babestu eta LEX FC bihurtu zen. Bultzada honekin 1994an lehen mailan debuta egitea lortu zuen. Urtebete egin bazuen ere berehala itzuli zen eta 1998 eta 1999ko ligak irabazi zituen. XXI mendean talde arrakastatsua izan da.
2015eko abenduaren 16an mailaz jeitsiarazi zuten eta jokaturiko partiden emaitzak bertan behera gelditu ziren.

## Palmaresa
### Bulgarian: 9

* Liga (4): 1998, 1999, 2010, 2011.
* Kopa (4): 2001, 2004, 2008, 2009.
* Bulgariako Superkopa (1): 2010.

## Kanpo estekak

* (Bulgarieraz) Webgune ofiziala
* Datuak: Q270420
* Multimedia: PFC Litex Lovech / Q270420
# PFC Beroe Stara Zagora

PFC Beroe Stara Zagora (bulgarieraz Професионален футболен клуб Берое Стара Загора, "Beroe Stara Zagora Futbol Klub Profesionala"), Bulgariako futbol taldea da, Stara Zagora hirikoa. Bulgarian bertan palmares txikia badu ere Bulgariako futbol liga bat eta bi Kopa, lau aldiz irabazi du Balkandarren Kopa, beste inork baino gehiago.

## Historia

Taldea 1916an sortu zen Vereya izenarekin. Futbolaren atala ordea 1959an eratu zen. Beroek 60. hamarkadaren amaieran bolada ona izan zuen eta bi Balkandarren Kopa irabazi zituen. Lehenengo aldia zen talde bulgariar batek nazio arteko txapelketa garrantzitsu bat irabazten zuena. 80. hamarkadan bigarren sasoi ona iritsi zitzaion eta beste Balkandarren Kopa bi irabazteaz gain, bere orain arteko liga bakarra eskuratu zuen 1986an.
1995 eta 2008 artean hainbatetan igo eta jeitsi zen mailaz. Azken urteetan ordea errekuperatu eta Bulgariako bi kopa lortu ditu 2010 eta 2013an.

## Palmaresa
### Bulgarian: 4

* Liga (1): 1986.
* Kopa (2): 2010, 2013.
* Bulgariako Superkopa (1): 2013

### Nazio artean: 4
#### Europako Kopa

* final hamaiseirenak 1987an.

#### Europako Errekopa

* final laurdenak 1974an.

#### Balkandarren Kopa

* Txapelduna (4): 1968, 1969, 1983, 1984.

## Euskal taldeen aurkako partidak

Beroe Stara Zagorak kanporaketa bakarra jokatu du euskal taldeen aurka:
| Denboraldia | Txapelketa | Fasea | Etxekoa | Emaitza | Kanpokoa |
| 1973-74 | Europako Errekopa | Final zortzirenak | Beroe S. Zagora Athletic | 3-0 1-0 | Athletic Beroe S. Zagora |

## Kanpo estekak

* (Bulgarieraz) webgunea
* Datuak: Q374254
# PFC Cherno More Varna

PFC Cherno More Varna (bulgarieraz Професионален футболен клуб Черно Море Варна, "Cherno More Varna Futbol Klub Profesionala"), Bulgariako futbol taldea da, Varna hirikoa. XX mendearen hasieran Bulgariako lau liga irabazi zituen, baina ordutik titulu bakarra du, 2015eko Kopa.

## Historia

1913an Varnako itsas akademian sortu zen taldea. SC Vladislav Varna izenarekin hiru liga irabazi zituen 1920ko hamarkadan eta 1938an laugarren bat, oraingoan Tcha Varna izenarekin. Bigarren Mundu Gerraren ondoren hiriko taldeen arteko hainbat fusio gertatu ziren eta taldearen izenak aldaketa handiak izan zituen. Kirol emaitzak ordea apalak izan ziren.
2006an Bulgariako Kopako finala jokatu zuen eta 2008an ere finalista izan zen, baina bietan galtzaile atera zen. Urte honetan bosgarren bukatu zuen liga eta UEFA Kopan aritu zen. Hurrengo urtean hirugarren egin zuen, orain arteko posturik onena. Azken denboraldietan erdi-behekaldean aritu da. 2015ean azkenik lortu du Bulgariako Kopa irabaztea, Levski Sofia 2-1 garaituz.

## Palmaresa
### Bulgarian: 6

* Liga (4): 1925, 1926, 1934, 1938.
* Kopa (1): 2015.
* Bulgariako Superkopa (1): 2015.

## Kanpo estekak

* (Bulgarieraz) webgunea
* Datuak: Q290629
* Multimedia: PFC Cherno More / Q290629
# PFC Lokomotiv Plovdiv

PFC Lokomotiv Plovdiv (bulgarieraz ПФК Локомотив Пловдив, "Professional Football Club Lokomtiv"), Bulgariako futbol taldea da, Plovdiv hirikoa.

## Palmaresa
### Bulgarian: 5

* Liga:
** Txapelduna (1): 2003-04.
** Bigarrena (2): 1972-73, 2020-21.
* Kopa:
** Txapelduna (2): 2019, 2020.
** Finalista (4): 1960, 1971, 1982, 2012.
* Bulgariako Superkopa (1): 2004.
* Sobietar Armadaren Kopa (1): 1983.

## Kanpo estekak

* (Bulgarieraz) Webgune ofiziala
* Datuak: Q1124841
* Multimedia: PFC Lokomotiv Plovdiv / Q1124841
# Oihana Etxebarrieta

Oihana Etxebarrieta Legrand (Hondarribia, Gipuzkoa, 1987ko ekainaren 10a) euskal kazetari eta EH Bilduko politikari, legebiltzarkide eta ekintzaile feminista da.
2016ko Eusko Legebiltzarrerako hauteskundeetan legebiltzarkide atera zen.

## Lanak
### Saiakera

* Borroka armatua eta kartzelak (2016, Susa argitaletxea, ISBN 978-84-92468-87-4, egilekidea: Zuriñe Rodríguez)

## Kanpo loturak

* Oihana Etxebarrietaren Twitter profila
* Matxismoaren keinu txikiak Ainhoa Zabarte. 2014ko abuztuaren 24a.
* %0,11koa da konpromisoa OSOIGO. 2017ko abenduaren 5a.
* Oihana Etxebarrieta Legrand-en (EH Bildu) galdera Emakundeko zuzendariari 2018ko urtarrilaren 11.
* Indarkeriarekiko neutralizatuta gaude, baina ez, ez da normala norbaitek ipurdia ukitzea Mikel Garcia Idiakez. Argia. 2015eko ekainaren 21a.
* Datuak: Q30337297
# Oihana Olaberria Jaka

Oihana Olaberria Jaka (Arakil, Nafarroa Garaia, 1976ko apirilaren 24a) arkeologiako teknikaria eta politikaria da.
2023ko ekainaren 17an Arakilgo alkate bilakatu zen bigarren aldiz, 2023ko udal hauteskundeen ondoren, Euskal Herria Bildu koalizioaren hautagaitza, gehiengo osoz, gailentzearen ondorioz.

## Biografia

Iruñean jaio zen Oiahana. Etxarri eta Ihabar artean bizi izan da, eta Argentinan urte batzuk eman ondoren, gaur egun Ihabarren bizi da bere bi alabekin. Arkeologiako goi-mailako teknikaritza ikasi zuen. Arakilgo Udaleko zinegotzia eta 2019tik 2023 bertarako alkatea izan da.
2020an Arakilgo Udalak bertako biodibertsitatea eta ekosistema berreskuratzeko proiektua jarri zuen martxan. Oihana Olaberria Jaka Arakilgo alkatea talde motorrean aritu zen.
2022an Sakananet zuntz optikoko sare mankomunatua da eta sakandar guztiei Interneteko konexioa eskaintzea helburu duen proiektua zer den azaldu zuen Argia aldizkariko Poscatean.

## Erreferentziak

* ↑ Corporación Municipal | Arakilgo Udala. (Noiz kontsultatua: 2023-06-23).
* ↑ «Hego Euskal Herriko alkateak 2023ko ekainak 17» EITB 2023-06-18 (Noiz kontsultatua: 2023-06-23).
* ↑ Vidondo, Aser. (2023-06-18). «Los nuevos alcaldes y alcaldesas de Navarra» diariodenavarra.es (Noiz kontsultatua: 2023-06-23).
* ↑ «Udal hauteskundeak 2023 - Arakil - Guaixe.eus» guaixe.eus (Noiz kontsultatua: 2023-06-23).
* ↑ Urieta, Virginia. (2023-02-04). «EH Bildu ratifica las candidaturas de otros dieciséis municipios en Navarra» Diario de Noticias de Navarra (Noiz kontsultatua: 2023-06-26).
* ↑ «"Nekazaritza identitatearen parte da" - Arakil» Guaixe.eus (Noiz kontsultatua: 2023-06-23).
* ↑ «Podcasta: Sakananet sare mankomunatua» Argia (Noiz kontsultatua: 2023-06-23).

## Kanpo estekak

* Datuak: Q119854562
* Multimedia: Oihana Olaberria Jaka / Q119854562
# Oihana Cereijo

Oihana Cereijo Etxarri (Pasai Donibane, 1990eko urtarrilaren 20a) gipuzkoar arraunlaria da. San Juango traineruarekin Kontxako Bandera eta Liga Nagusia launa aldiz irabazi ditu.

## Ibilbidea

Herriko taldean sartu zen 13 urte zituela. 2008an Hondarribian trainerua osatu zen eta hara joan zen arraun egitera. 2010ean San Juanen osatu zen taldea eta bertan ibili zen taldea desegin zen arte. Bateleren urrezko aroan partaide izan zen eta ia dena irabazi zuen. 2015ean ez zuen arraun egin.
2020an Donostiarrak fitxatu zuen eta bi urte egin zituen bertan.

## Taldeak

| Taldea | Urteak |
| San Juan | 2003-2007 |
| Hondarribia | 2008-2009 |
| San Juan | 2010-2014, 2016-2018 |
| Donostiarra | 2020-2021 |

## Palmaresa

* Kontxako Bandera (4): 2014, 2016, 2017, 2018.
* Emakumezkoen Traineru Liga (4): 2014, 2016, 2017, 2018.
* Txapelketak:
** Euskadiko Txapelketa (2): 2014, 2016.
** Gipuzkoako Txapelketa (4): 2012, 2014, 2017, 2018.
** Euskadiko distantzia luzeko traineru txapelketa (4): 2017, 2018, 2020, 2021.
* Zarauzko Ikurrina (4): 2014, 2016, 2017, 2018.
* Getxoko Bandera (5): 2013, 2014, 2016, 2017, 2018.

## Erreferentziak

* ↑ SA, Baigorri Argitaletxea. (2017-07-09). «San Juan, itsaso zabalean jaun eta jabe» GARA (Noiz kontsultatua: 2023-07-22).
* ↑ «"Batzuetan sufritu ere egiten dut, baina sufrimendu horrek plazera ematen dit"» Oarsoaldeko Hitza 2016-09-16 (Noiz kontsultatua: 2023-07-22).
* ↑ «Liga Euskotren de traineras» www.euskolabelliga.com (Noiz kontsultatua: 2023-07-22).
* ↑ Garate, Aitor Manterola. (2023-07-22). «Berriz elkarrekin arraun egiteagatik» Berria (Noiz kontsultatua: 2023-07-22).

## Kanpo estekak

* Datuak: Q120799136
# Oihana Lekuona Rekalde

Oihana Lekuona Rekalde (Irun, 1976 - ) euskal emakume abeslaria eta antzezlea da. Komunikazio-zientzietan lizentziatua eta publizitatean espezializatua.

## Diskografia

* 2003, Julen Lekuonari omenaldi diskoa.
* 2007, Lantz taldea.
* 2013, Kirkit ensemble.

## Antzerkia

2015eko irailak 8an Molly Bloom, emakume baten aurpegiak antzerki lana Donostiako Koldo Mitxelena Kulturgunean. Xabier Olarra, Maggi Wilce eta Oihana Lekuona.

## Kantaldia

Kantua zuei Oskarbi

## Elkarrizketa

Oihana Lekuona: "Aitaren kantuak garai batekoak dira, 60-70. hamarkadakoak, baina gaurkotsaun handikoak"

## Erreferentziak

* ↑ (Gaztelaniaz) Portero, Andrés. (2021-12-13). «Oskarbi: "Siempre hemos defendido la canción popular euskaldun"» Diario de Noticias de Navarra (Noiz kontsultatua: 2024-06-22).
* ↑ «Oihana Lekuona: "Aitaren kantuak garai batekoak dira, 60-70. hamarkadakoak, baina gaurkotsaun handikoak" - Behe bidasoa» Antxetamedia.eus (Noiz kontsultatua: 2024-06-22).

## Kanpo estekak

* Datuak: Q56026081
# Paloma Miranda plaza

Paloma Miranda plaza Donostiako (Gipuzkoa) plaza bat da, Loiolako Erriberak auzoan dagoena, Bartzelona hiribidearen, Nemesio Etxaniz kalearen eta Beroiz kalearen artean. Plazaren izena Paloma Miranda de Lage historiagilea omentzeko jarri zuen udalak 2001. urtean.

## Kanpo estekak

* Datuak: Q20493022
# Paloma Creek South (Texas)

Paloma Creek South Ameriketako Estatu Batuetako erroldak esleitutako leku bat da. Denton konderrian dago, Texas estatuan. 9.539 biztanle ditu, 3,239427 kilometro koadroko azaleran banatuta.

## Ikus, gainera

* Denton konderria

## Kanpo estekak

* Datuak: Q981515
# Paloma Díaz-Mas

Paloma Díaz-Mas (Madril, 1954ko maiatzaren 9a) Gasteizen bizi den madrildar idazlea da.

## Biografia

Kazetaritzan lizentziatu eta Filologian doktore egin ondoren, hizkuntza eta literatura sefardian espezializatu zen, eta kultura horri buruzko lan ugari egin eta argitaratu ditu. Bere lehenengo lana 1973an argitaratu zuen Biografías de genios, traidores, sabios y suicidas, según antiguos documentos, eta orduz geroztik argitara eman dituen lanik gehienek sari garrantzitsuak eskuratu dituzte: Rojas Zorrilla antzerki-lan laburren saria La informanterekin 1983an; Herralde eleberri sariko finalista El rapto del Santo Grialekin 1984an; Cáceres eleberri saria 1985ean Tras las huellas de Artoriusekin; Saiakera sari nazionaleko finalista 1986an Los sefardíes: historia, lengua y cultura saiakerarekin; Narratiba sari nazionaleko finalista 1987an Nuestro Milenio ipuin-bildumarekin; Los judíos saiakera 1992an; Herralde sariaren irabazle El Sueño de Venecia eleberriarekin; Una ciudad llamada Eugenio eleberria 1992an. 2000. urtean, Eusko Jaurlaritzak ematen duen Euskadi Literatura saria eskuratu zuen, gaztelaniazko narratibari zegokion atalean, 1999ko La tierra fértil nobelarekin. Ipuinak (La visita del Comendador, 2008) eta saiakerak (La construcción de una escritora, 2003) ere idatzi ditu. Euskal Herriko Unibertsitateko Gasteizko campusean irakasle izan da, eta gaur egun, Madrileko Instituto de la Lengua Española del Consejo Superior de Investigaciones Científicaseko (CSIC) ikertzaile titularra da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12265472
# Paloma Marín

Paloma Marín Espainiako telebistako aurkezlea eta aktorea da.

## Ibilbide profesionala

Telebistaren munduan hasi zenean, 1991n, azafata izan zen El precio justo lehiaketan, Joaquín Pratek Televisión españolan aurkezten zuen lehiaketan.
Telemadriden ¿De qué tribu eres? lehiaketa aurkeztu ondoren (1992), eta aktore gisa egin zituen urratsak, Médico de familia edo ¡Ay Señor! telesaileetan paper txikiak. 1998an, Andrés Caparrós eta Elsa Ankarekin batera, Telecinco kateko El Gran Juego de la Oca lehiaketara itzuli zen, El Nuevo Juego de la Oca antzeko baina aldatutako izenburupeko lehiaketa aurkeztera.
Urte horretako uztailean, Paco Arrojorekin batera, Toma nota musika-lehiaketa gidatu zuen, saio hori ere Telecincon.
Canal Cocina kateko etxeko txikienentzako 'Come y calla' sukaldaritza-saioan aritu zen.

## Erreferentziak

* 1 2 (Gaztelaniaz) FormulaTV. «¿Qué fue de los presentadores de 'El gran juego de la Oca'?» FormulaTV (Noiz kontsultatua: 2023-03-11).
* 1 2 Telecinco estrena "Toma nota", un concurso musical presentado por Paloma Marín y Paco Arrojo. 27 de julio de 1998.
* 1 2 "¿De qué tribu eres?", un nuevo y divertido concurso. 5 de octubre de 1992.

## Kanpo estekak

* Datuak: Q6059153
# Paloma O'Shea

Paloma O'Shea Artiñano, I. O'Sheako markesa, (Getxo, 1936ko otsailaren 19a) bizkaitar filantropo eta mezenas da.
Gurasoak José O'Shea Sebastián de Erice eta María Asunción Artiñano Luzarraga izan zituen. Gaztetan, Bilboko kontserbatorioan piano ikasi zuen eta Frantzian bukatu zituen bere ikasketak. Sei anai-arrebak ditu, tartean Covadonga O'Shea kazetaria edo Iñaki O'Shea politikari ezker-abertzalea. Emilio Botín santandertar bankaria ezkondu ondoren musika utzi zuen. Sei seme-alaba izan ditu: Ana Patricia, Emilio eta Francisco Javier bankariak, Paloma artista, Carolina historialaria eta Carmen.

## Erreferentziak

* ↑ Aitaren eskela ABC egunkarian
* ↑ Público 08/12/2007.
* ↑ «Entrevistas a Paloma O'Shea en el diario El País» El País.

## Kanpo estekak

* Datuak: Q2841198
* Multimedia: Paloma O'Shea / Q2841198
# Paloma Miranda de Lage

Paloma Miranda de Lage (Donostia, Gipuzkoa, 1943ko ekainaren 25a – ibidem, 1999ko abuztuaren 1a) historiagilea eta ikerlaria izan zen.

## Bizitza

Paloma Miranda de Lage Donostian jaio zen, familia burges batean, 1943ko ekainaren 25ean. Hiri berean, frantziar mojek zuzenduriko Jesusen Bihotza Ikastetxean egin zituen lehen ikasketak, eta Peñaflorida Institutuan amaitu zuen bigarren mailako irakaskuntza. 18 urte zituela Bartzelonara joan zen, bere arte-ikasketei ekiteko Massana eskola ezagunean. Ikasketa horietan Bartzelonan bi urte eman ondoren, Donostiara itzuli zen, eta bertan ezkondu zen.
33 urte zituela, bere bi semeak dagoeneko hazita, Geografia eta Historia ikasten hasi zen Deustuko Unibertsitatean, Donostiako campusean, eta Karrera Amaierako Ohizkanpoko Saria lortu zuen. Unibertsitate bereko doktoretza-ikastaroekin jarraitu zuen, eta ikerketa-prozesu zabal bati emango zion hasiera bere espezialitate izango zen gaian: Inkisizioa Euskal Herrian, hura sorgintzaren errito eta jarduera historikoarekin erlazionatuz, eta baita ere erregimen zaharraren alderdiak Lurralde Historikoetan eta Frantziako Iraultzatik heredaturiko eredu liberalarekiko erresistentziak Euskal Herrian. CSICk beka eman zion Yucatango inkisizio-prozesuei buruz ikertzeko, eta Eusko Ikaskuntzak azterketa historiko-juridikoa egiteko Inkisizioaren Auzitegiak Euskal Herrian izan zituen ondorioei buruz. Gipuzkoako Foru Aldundiko Kultura Departamentuak Zumalakarregiren epistola-liburuaren eta objektu pertsonalen tasazioa agindu zion. Bere museo-arloko dokumentazio- eta ikerketa-lanaren ondorioz Zumalakarregi museoa sortu zuten, eta bertan lan egin zuen aholkulari historiko gisa. Artearen zale porrokatua zen haren adierazpide guztietan, komisario-lanetan parte hartu zuen hainbat erakusketatan, eta hizlari gisa ere aritu zen hainbat eta hainbat kultur programaziotan. Francisco de Ibero Institutuko kide izan zen, Gipuzkoako ondare historiko-artistikoa zaintzea helburu duena. Zutabegile-lanetan aritu zen El Mundo del País Vasco, Egin eta Gara egunkarietan. Adierazitako prentsa-artikuluez gain, hainbat argitalpenetan parte hartu zuen Baionako Ikasketa Juridikoen Instituturako, Eusko Ikaskuntzaren atal-koadernoetarako, Auñamendi Eusko Entziklopediarako eta Emakunde aldizkarirako. 1988ko otsailean Zarauzko batzarrean parte hartu zuen, zeinean oinarrituta Forum Feminista sortu baitzen, eta pertsona batek baztertuen historia aztertzeko ardura bere gain hartu zuen. Bederatzi urtez izandako gaixotasun baten ondorioz hil egin zen 1999ko abuztuaren 1ean.
* Datuak: Q25473532
# Oryzeae

Oryzeae landare leinu bat da, Poaceae familiaren barnean. 12 genero deskribatu dira, Oryza eta Zizania direlarik garrantzitsuenak. Oryza sativa espeziea, edo Asiako arroza, munduko lekaleen %20a da.

## Generoak

* Chikusichloa Koidz.
* Hygroryza Nees
* Leersia Sw.
* Luziola Juss.
* Maltebrunia Kunth
* Oryza L.
* Porteresia Tateoka
* Potamophila R.Br.
* Prosphytochloa Schweick.
* Rhynchoryza Baill.
* Zizania L.
* Zizaniopsis Doll & Asch.
* Datuak: Q3301040
* Multimedia: Oryzeae / Q3301040
* Espezieak: Oryzeae
# Palmital (São Paulo)

Palmital Brasilgo udalerri bat da, São Pauloko estatuan kokatua. 22.094 biztanle ditu 548,407 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1760365
* Multimedia: Palmital (São Paulo) / Q1760365
# Palmira Pla Pechovierto

Palmira Pla Pechovierto (Cretas, Teruel, 1914ko martxoaren 31 – Castelló de la Plana, 2007ko abuztuaren 27a) pedagogo, maistra eta politika sozialista izan zen.

## Biografia

Guardia zibil baten alaba, zenbait urtez La Puebla de Hijar-en eta Cedrillasen bizi izan zen, eta gero Bartzelonan eta Valentzian, baina Teruelera itzuli zen 1936ko uztailean Irakasle Eskolan ikasketak amaitzeko. Hilabete horretan bertan hasi zen Gerra Zibila. Gatazkan zehar Eskola Kolonietako maistra eta ordezkari gisa aritu zen Aragoin, baina amaiera aldera, matxinatuek aurrera egin ahala, Frantzian erbesteratu behar izan zuen, Huescako Pirinioko muga zeharkatuz, Jakako beste lau maisu-maistrarekin batera. Frantzian senarra izango zena ezagutu zuen, Adolfo Jimeno Velilla, eta Alemania naziek herrialdearen egindako okupazioaren ondorio latzak jasan zituen.

## Ibilbidea

1945ean, Espainiako Langile Alderdi Sozialistaren (PSOE) erbesteko kongresuan parte hartu zuen ordezkari gisa. 1947an Venezuelara joan zen bizitzera. Han bizi izan zen Maracayn, eta han, senarrarekin batera, Instituto Calicanto sortu zuen, Irakaskuntzarako Erakunde Librearen pedagogiari jarraituz, eta 1970eko hamarkadan Espainiara itzuli arte eskolak eman zituen.
Espainiara iristean, Valdealgorfan finkatu zen, eta han maistra gisa lan egin zuen. Diktaduraren ondorengo (1977) lehen hauteskunde demokratikoetan, Castellóko barrutiak Kongresuko diputatu hautatu zuen PSOEren hautagaitzaren barruan. Ondoren Kulturako zinegotzia izan zen Benicasimen. Almazoran jarraitu zuen irakasle gisa, eta Calicanto Institutuaren salmentaren diru-sarrerak funts ekonomiko bat sortzera bideratu zituen, Venezuelako unibertsitateko ikasleak Espainian formatzeko. Funts hori Adopal Fundazioa bihurtu zen, Madrilgo Karlos III.a Unibertsitateari lotua.
Palmira Pla Pechovierto unibertsitatean aztergai izan da, Lucía Ezquerra Azor-en Dejar atrás una Europa en ruinas: el exilio pedagógico de Palmira Plá Pechovierto Europa lanak argi utzi duen bezala, Giza eta Hezkuntza Zientzien Fakultatean, Zaragozako Unibertsitateko Huescako Campusean egina.

## Erreferentziak

* ↑ «Persona - Pla Pechovierto, Palmira (1914-2007)» PARES.
* ↑ Teresa Anadón. (30 de agosto de 2007). «Palmira Pla Pechovierto, pedagoga» El País.
* ↑ Presentación de Memorias de una vida. abril de 2005.
* ↑ «Palmira Pla Pechovierto» El Periódico del Mediterráneo 29 de agosto de 2007.
* ↑ Palmira Pla Pechovierto. .
* ↑ Ezquerra Azor, Lucía. [https://zaguan.unizar.es/record/64967/files/TAZ-TFG-2017-3394.pdf Dejar atrás una Europa en ruinas: el exilio pedagógico de Palmira Plá Pechovierto. ].

## Kanpo estekak

* Datuak: Q11939925
# Palmiste olio

Palmiste olioa olio palmondo afrikarraren (Elaeis guineensis) hazitik ateratzen den olioa da. Ez nahasi landare beraren fruituaren mesokarpotik ateratzen den palma olioarekin.
Palmiste olioa, koko olioa eta palma olioa bezala, gantz-azido aseetan aberatsa den landare olio bakarrenetakoa da. Giro-tenperaturan erdi-solidoa den olio honek koko olioak adina gantz ase dauka, eta palma olioak baino gehiago. Kosmetikan (xaboiak, kremak), industria kimikoan (bernizak, margoak, erretxinak), garbigarriak egiteko eta janari industrian erabiltzen da

## Osagaiak

Palmiste olioaren batez besteko gantz-azido osaketa hau da:
| Gantz-azidoak | Gantz-azidoak | Ehunekoa |
| aseak | azido laurikoa | %48 |
| aseak | azido myristikoa | %16 |
| aseak | azido palmitikoa | %8 |
| aseak | azido kaprikoa | %4 |
| aseak | azido estearikoa | %3 |
| monoasegabeak | azido oleikoa | %15 |
| poliasegabeak | azido linoleikoa | %2 |

## Erreferentziak

* ↑ Sophie ESMIOL: Aceite de palma: usos, orígenes e impactos Tierra.org
* ↑ Fats, Oils, Fatty Acids, Triglycerides Scientificpsychic.com

## Kanpo estekak

* Datuak: Q1960534
# Palmirako Inperioa

Palmirako Inperioa (270-273) Palmiran oinarritutako estatu bat izan zen, III. Mendeko Krisian Erromako Inperiotik banandu zena. Syria Palaestina, Arabia Petraea, Egipto eta Asia Txikiko probintziak hartzen zituen.
Inperioaren agintaria Zenobia izan zen, Vaballathusen erregente gisa (azken hau 267an bilakatu zen errege). 270an Zenobiak, bere jeneralen laguntzarekin Erromako ekialdea garaitu zuen oso denbora laburrean, eta aldi berean Erromarekin erlazioak mantentzen saiatu zen. 271an enperadore titulua eskatu zuen Zenobiak, bera eta bere semearentzat, eta Aureliano enperadorearen aurkako gerra labur bat hasi zuen. Honek Palmira erasotu eta Zenobia atxilotu zuen. Urtebete geroago palmiratarrak matxinatu ziren eta Aurelianok Palmira suntsitu zuen. Gaur egun Siriako nazionalismoan gertakari garrantzitsua da.

## Kanpo estekak

* Datuak: Q877875
* Multimedia: Palmyra / Q877875
# Palmitos

Palmitos Brasilgo udalerri bat da, Santa Catarina estatuan kokatua. 15.626 biztanle ditu 352,504 km²ko eremuan.

## Ikus, gainera

* Santa Catarina

## Kanpo estekak

* Datuak: Q588170
* Multimedia: Palmitos / Q588170